钦定古今图书集成/明伦汇编/闺媛典/第036卷 > 陆万鹏妻侯氏
## 钦定古今图书集成/明伦汇编/闺媛典/第036卷 > 陆万鹏妻侯氏

按《合肥县志》：侯氏，陆万鹏妻。姑周氏治家严急，氏婉
顺承之。周病笃，一夕忽思肺羹，氏于午夜焚香告天
曰：“姑死则阖宅失恃，我生无益也。”遂引刀刲肝，出寸
许，达曙欲取为羹，肝缩不及。胹复割右股肉和糜以
进，姑食之，霍然起。不旬日，氏创亦完，复如故。当剚腹
时，有婢觇而抱持之，氏戒婢勿泄。家人询其状，氏曰：
“某为姑乞命，勿痛也。”人称奇孝。